**Рамадан**

**1. Нашид (Рамадан).**

**Вед.: -** Делера салам маршалла хуьлийла шуна, лераме хьеши, сан белха накъости, сан хьоме, хаза бераш! Таханлера х1ара вай цхьанакхетар лерина ду: Дала вайна совг1атана баийтина къинхетаме, беркате Рамадан мархийн бутт т1екхачарна. Боккъалла а, Рамадан бутт бу иза - шена чохь КъурIан доссийна болу.

Боккъалла а, марханаш кхобу а, Iуьйкъехь гIотту а бутт бу иза.

Боккъалла а, сагIанаш доху а, диканаш да а, гIоьнна куьг кховдоран бутт бу иза.

-Бутт бу иза - шен хьалхара дакъа къинхетам болуш, шен юккъ гечдар долуш, шен чаккхе жоьжагIатах хьалхабахар йолуш .

-Бутт бу иза - Делах а тешаш, АллахIера ял хиларе са а туьйсуш, и кхаьбначунна АллахIа гечдеш дIаяханчу хенахь цо диначу къиношна.

-Бутт бу иза - оцу баттахь ялсаманин наьIарш схьайоьллуш, жоьжагIатин неIарш дIакъовлуш.

АллахIа беркате бойла вайна хIара бутт! АллахIа вай дегнаш а, ойланаш а, иманца цIандеш, вовшийн гечдан къинхетам луш, вайн цIена нийаташ къобал деш, вуо мел долчу хIуманах вай дIахердеш хуьлийла хIара Рамадан бутт! АллахIа шен къинхетамца, ша резаволчарех дойла вай дуьненахь а, эхартахь а!

**2.Берийн байташ.**

**1.**Маршалла ду хьоьга, я "Шах1ру Рамадан!"
Мел дийци совдуьйлу дозалла, беркат хьан!
Дала ша Элчанна совг1ат деш хьо белла,
Хьо кхабар, хьан лерам бар тхуна ма делла!

**2.**Марша бог1ийла хьо, Я шах1ру Рамадан!

Хьоьца лерам бинариг, ахь лорур волуш,

Хьо ца лийринариг, ахь велхор волуш,

Беркате хили хьо, Я шах1ру Рамадан.

Вай Дала ва гергахь, тоьшалла хотталахь,

Диканца ахь тхуна тоьшалла делахь,

Беркате хили хьо, Я шах1ру Рамадан!

**3.**Марша бог1ийла хьо, Я шах1ру Рамадан!

Хьуна чохь гина хало, бекхаме хир йолуш,

Къематан цу дийнахь, Дала ял лур йолуш,

Мацаллийца хьо ларбинарг, Везачу вай Дала,

Шен ялсамане шуьнехьа, ша вузор волуш,

Беркате хили хьо, Я, шах1ру Рамадан!

**4.**Марша бог1ийла хьо, Я шах1ру Рамадан!

Вай Делан Элчано ша безаш ларбина,

Шен уммате хьо лерарца, весеташ ша дина,

Кхаъ хилла беар хьо, Я шах1ру Рамадан!

Хьоьлла сийлахьа бутт бац-кха, цу шера коьртехь,

Батташлахь паччахьа, хьоьх хилла беар хьо,

Мархьаба, Марша ба, Я шах1ру Рамадан!

**5.**Марша бог1ийла хьо, я шах1ру Рамадан!

Хьо герга беачи мунафикъ воьлхаш,

Бусалба волчунан кийрара дог доьлаш,

Кхаъ хуьлий бог1а хьо, я шах1ру Рамадан!

Мелла сиха чакх довла-кха хьа к1еззиг денош.

Хьо ца безаш волчуна шаралла бах ло хьо,

Марша бог1ийла хьо, я шах1ру Рамадан!

**6.**Марша богIийла хьо, я шахIру Рамадан.
Эхартан охIлунна кхаъ бохьуш беа хьо. Дала КъурIан чохь хьан хьокъехь аяташ диссадеш беара хьо.
Элчана умматна кхаъ бохьуш беа хьо
Ва марша богIийла хьо, я шахIру Рамадан.

**7.**Марша бог1ийла хьо, я шах1ру Рамадан!

Дала хьо ша кеч бина, ма беркате беа хьо.

Хьуна хьошалла динариг ма декъалла хилла.

Ма мерза бу хьо! Ма беркате бу хьо!

Хьан сий динчунна, Дала сий дикха.

Ма йоккха декъало ю хьо, я шах1ру Рамадан!

**Вед.: -** Пайхамара (С.1.В.) боху: «Къематан дийнахь и мархийн бутт буссур ма бу цхьана хазачу суьртехь. Далла хьалха гор х1уттур бу иза. Т1аккха Дала эр ду цу Рамадан батте: «Схьаэца хьайн хьашт, хьайн хьакъ схьаэца хьайна деззачул», аьлла. Мархийн батто шена чохь 1амал йина болу нах, шен лерам бина болу нах, шена чохь Делан дуьхьа меца 1ийна болу нах, шей меттанаш Дела реза воцчу х1умнах лар а беш, 1уьйкъана г1иттина болу, ламазаш дина болу нах, къинт1ера ваккха везарг къинт1ера воккхуш, Деле до1анаш деш, Къуръан доьшуш, и дерриг лела а деш шена чохь къахьегна болу нах, з1акардаьхнино лаьттара к1ан буьртигаш лахьадар санна схьа а лехьош, Дала цунна совг1атна д1алур бу, аьлла. Т1аккха мархийн батто шеца Ялсамане чу буьгур бу, аьлла, уьш. Х1инца вай 1амал сов йокхуш, Аллах1 реза волчу х1у нашид эра ду.

**3. Нашид (Аманту).**

**Вед.:-**Х1ара мархийн бутт т1ебог1уш  Дала Иблис, шайт1анаш буржалш тухий д1адоьхка бах. Жоьжаг1ате  наь1арш д1а а къовлий, ялсамане наь1арш схьайоьлла. Кху баттачохь мел дина дика шен чоьте д1а а оьцуш, къинхетам

беш болу бутт бу х1ара. Х1инца вай бераш азкарш, суратш доьшар ду.

**4. Суратш.**

**1аср – Фариза**

**Ихлас-Банати**

**Ан-Наас-Малик**

**Аь-Фалакъ-Мовсар**

**Къурайш-Хадижа**

**Ан-Наср-Эсила**

**Фатихьа-Халид**

**Ковсар-Самира**

**Аль-Масад-София**

**Аллох1умма инни-Ахьмад**

**Аттахьиййат-София**

**Лаилах1аиллаллах1-Рахьим**

**Лакъаджаакум – Мохьаммад**

**Бисмиллах1 таваккальту-Ясмина**

**Родиту би-Ллах1и-Ашура**

**Субхьаналлох1и ва бихьамдих1и-Керим**

**99 Аллах1ан ц1ераш-Амина.**

**Вед.: -** Х1ара бутт т1ебарах воккхавеш, самукъадолуш, цуьнан хьурмат дан г1ерташ хила веза массо а бусалба стаг. Вайн Пайхамара (С.1.В.) аьлла: «Шина бодана дуьхьал шиъ нур хир ду. Коша-1азап бода, къематдийнан бода а бу. Оцу шина бодана дуьхьал ши нур ду и шиъ эшош х1оттийна Къуръан а, Рамадан-бутт а».

**5. Байташ**

**8.**Хастам бу везачу Далла, Мархин бутт баларна вайна,- Шена чохь доссийна къор1ан, Бусулба нахана совг1ат.

Хастам бу везачу Далла, Мархин бутт баларна вайна,- Шен вонах шайт1а а доккхуш, Ялсмани не1 вайна йоьллуш.

**9.** Хастам бу везачу Далла, Мархин бутт баларна вайна,- Иманехь нис дала хьовса, 1амалехь сов дуьйлуш г1овта.

Хастам бу везачу Далла, Мархин бутт баларна вайна,- Хьо баре са туьйсуш 1ийна, Масне да эхарте вирзи.

**10.** Хастам бу везачу Далла, Мархин бутт баларна вайна,- Хьадисе ладоьг1на дагца, Ойланца хазло вай тахна.

Хастам бу везачу Далла, Мархин бутт баларна вайна,- Къор1анца нис йина амал, Комаьрша декъа вай саг1а.

Юха а вай мархин батте Кхачинчу далла бу хастам.

**11.** Хьо марша бог1ийла мархийн бутт Рамадан

Безаш т1е эцначу Элчанан умматна…

Хьуна чохь ен 1амал, къаьстина сов а юьлуш,

Ма сийлахь хили хьо, х1ай шах1ру Рамадан!! Сий долчу Элчано хестийна Рамадан! Элчанан асхьабаш сий дина Рамадан!

Г1ийлачу уммато лийрина Рамадан! Хьо марша бог1ийла, х1ай сийлахь Рамадан! Элчане кхаъ боккхуш, умматна совг1ат деш, Аллах1а умматна фарз дина т1е буьлуш… Лайлатуль-Къодри-язйина и буьйса, Хьуна чохь гучу йоккхуш,ма базби хьо Дала! Элчане доссийна и сийлахь Калам а, Хьо лоруш хиларна, хьуна чохь досси цо… Шара чохь гулдина оьмаран беттанаш, Хьо юкъа балорца, хаз дина нис ди Цо… Дуьненчохь йоккху хан, тхо текхна доьвлча… Цу Делан 1едале, тхо герга даг1ча, Махьшаре аренгахь, де эшна тхо дисча, Тоьшалла дай х1отталахь, х1ай шах1ру Рамадан! Кху мархийн уьйкъенаш, суьйренаш ларйинчу, Хьо реза волчу сий долчу лайн 1амалш, Хьоьга болчу безамца кхаьбна и марханаш, Къобалдай нис делахь, я Аллах - ДЕЛА!

**12. Зукар «АльхьамдулиЛах1»**

**Вед.: -** Къаьстина мархийн баттахь деш диканаш эзарза сов долуш, эзарза Дала гергахь сийлахь а долуш ду, беркате хан ю иза. Меца 1ар – марха кхабар дац. Цуьнца (гайца) мотт а ларбе, аьлла вайн Пайхамара (С.1.В.) – г1ийбат ца деш, мотт-элдита ца лелош, къаьхьа дош ца олуш, нахана юккъе мостаг1алла тосар долу, питане дош ца олуш. Цхьана гайне марха кхабийтарх тоьаш дац бах Пайхамара (С.1.В.), цуьнца цхьаьна б1аьргашца а, лергашца а, маттаца а,

ойланца а, хьекъалца а кхаба деза. Хьан дерриг дег1 ду дакъа лаца  дезаш Рамадан беттаца. Иза боккъал а вайна Везачу Аллах1а дина доккха совг1ат ду. Тахана, вайн хьекъалечу берийн г1оьнца, шу ла дог1а аьтто хир бу, баккхичу 1еламнаха мархийн баттах доьзна динчу къамеле.

 МАРХИН БАТТАХ ЛАЬЦНА 1ЕЛАМНЕХАН КЪАМЕЛ

1. Делан дуьхьа, къайлаха, ца кхайкхош кхаба беза Мархин бутт.
2. Далла декхарна уггаре аттаниг - Мархин баттахь марха хилар ду.
3. Мархин баттахь мел дина дика - фарз санна дика ду.
4. Дала вазвина ваийтина веза хьаша ву Мархин бутт. Хьешана хьошалла дар вайна т1ехь ду.
5. Мархин бутт т1е бог1уш самукъадаьлла, чекхболуш г1айг1ане хилар-бусулба нехан хаза г1иллакх ду.
6. Мархин баттахь Делера къинхетам а боккха бу, беркат а доккха ду.
7. Марха кхабар - боккъалла а вай Делах тешар ду.
8. Делан дуьхьа марха кхабар - шайт1анна дуьхьала т1ом бар ду.
9. Ялсмани наь1арш йоьллу, жоьжг1ата наь1арш къовлу, шайт1анашна буржалш туху Мархин баттахь.

10. Мархин баттахь шена геч дар ца лехнаьхь - шо эрна дайна ду.

**6. Нашид (Я Аллах1, Я Рохьман)**

**Вед.: -** Рамадан бутт вайна везачу Аллах1а дина доккха совг1ат ду. Кху совг1атах буьззина пайда схьаэца, марханаш кхаба Дала могуш маьрша латтадойла вай, иман, беркат алсам доккхийла. Дала шен къинхетам бойла вайх! Вайн къомана а, махкана а, Дала беркате бойла xlapa шах1ру Рамадан. Х1инца вай цхьанакхетар дерзош Халадов Керимс кху безачу мархийн баттах лаьцна хьехам бир бу.